《赠刘羲仲》
宋代·吴炯

束带真成屈壮图，宁思饱死叹侏儒。
便拈手版还丞相，却觅芒鞋踏故庐。
少日萦心但黄嬭，暮年使鬼勾青奴。
他时有客来载酒，解道欲眠卿去无。

作者简介：吴炯，永兴（今湖北阳新）人。则礼子。高宗绍兴十三年（一一四三）由枢密院编修官出提举浙西茶盐（《建炎以来系年要录》卷一四九）。十五年，改两浙转运判官（同上书卷一五四）。二十二年，为成都路转运副使，次年，改知荆南府（同上书卷一六三、一六五）。未几卒。有《五总志》一卷，事见《仪顾堂题跋》卷八《五总志跋》。今录诗二首。